CELEX: C2006/331/61
Language: lt
Date: 2006-12-30 00:00:00
Title: Byla T-304/01 2006 m. gruodžio 13 d. Pirmosios instancijos teismo sprendimas Abad Pérez ir kt. prieš Tarybą ir Komisiją (Bendra žemės ūkio politika — Gyvulių sveikata — Galvijų spongiforminė encefalopatija — Teisės aktai, susiję su gyvulių sveikatos ir visuomenės sveikatos apsauga — Ieškinys dėl žalos atlyginimo — Deliktinė atsakomybė — Priežastinis ryšys — Formalūs trūkumai — Ūkio subjektų asociacija — Nepriimtinumas)

30.12.2006   
            
            
               LT
            
            
               Europos Sąjungos oficialusis leidinys
            
            
               C 331/27
            
         2006 m. gruodžio 13 d. Pirmosios instancijos teismo sprendimas Abad Pérez ir kt. prieš Tarybą ir Komisiją
   
   (Byla T-304/01) (1)
   
   (Bendra žemės ūkio politika - Gyvulių sveikata - Galvijų spongiforminė encefalopatija - Teisės aktai, susiję su gyvulių sveikatos ir visuomenės sveikatos apsauga - Ieškinys dėl žalos atlyginimo - Deliktinė atsakomybė - Priežastinis ryšys - Formalūs trūkumai - Ūkio subjektų asociacija - Nepriimtinumas)
   (2006/C 331/61)
   Proceso kalba: ispanų
   Šalys
   
      Ieškovai: Julia Abad Perez (El Barraco, Ispanija) ir kiti 481 ieškovai, kurių vardai ir pavardės nurodyti šio sprendimo priede; Confederación de Organizaciones de Agricultores y Ganaderos (Madridas, Ispanija); ir Unió de Pagesos (Barselona, Ispanija), atstovaujami advokatų M. Roca Junyent, J. Roca Sagarra, M. Pons de Vall Alomar ir E. Sagarra Trias
   
      Atsakovės: Europos Bendrijų Taryba, atstovaujama iš pradžių J. Carbery ir F. Florindo Gijón, vėliau — F. Florindo Gijón ir M. Balta; bei Europos Bendrijų Komisija, atstovaujama G. Berscheid ir S. Pardo Quintillán, padedamų advokato J. Guerrra Fernández
   Bylos dalykas
   Pagal EB 235 straipsnį ir EB 288 straipsnio antrą pastraipą pateiktas prašymas atlyginti ieškovų tariamai patirtą žalą dėl Tarybos ir Komisijos veiksmų bei neveikimo Ispanijoje atsiradus galvijų spongiforminės encefalopatijos ligai,
   Sprendimo rezoliucinė dalis
   
               1.
            
            
               Atmesti tą ieškinio dalį, kuri susijusi su Unió de Pagesos ir Confederación de Organizaciones de Agricultores y Ganaderos, kaip nepriimtiną.
            
         
               2.
            
            
               Kitą ieškinio dalį atmesti kaip nepagrįstą.
            
         
               3.
            
            
               Ieškovai padengia savo ir Tarybos bei Komisijos bylinėjimosi išlaidas.
            
         
      (1)  OL C 56, 2002 3 2.